Document ID: /roh_data/filtered/fineweb-2-filterrobots_roh.jsonl.gz/20413

Nomindada era ella en la categoria video per ses film «Zona grischa – pedofilia en il Grischun». En la documentaziun «zona grischa» discurran differents protagonists sur da pedofilia en il Grischun e mussan cun quai, che quella construcziun «quai na datti betg tar nus» è faussa.
Premi principal per trio romand
Sylvia Revello, Boris Busslinger e Célia Héron èn las schurnalistas ed il schurnalist da l'onn 2021. Quai cun lur rapport en la gasetta Le Temps davart mulestas sexualas e mobbing tar radio e televisiun da la Svizra franzosa, RTS.
Swiss Press Award
Il «Swiss Press Award» vala sco il pli impurtant premi da medias da la Svizra. El vegn surdà mintg'onn da la fundaziun Reinhard von Graffenried per prestaziuns extraordinarias en il schurnalissem.
Ils victurs èn partids en las categorias text, online, audio, video e local. Tar mintga categoria datti trais plazzas. L'emprima plazza è dotada cun 15'000 francs, la segunda cun 3'000 e la terza cun 1'000 francs.
Plinavant elegia la giuria il «Swiss Press Journalist of the Year» – pia la schurnalista u il schurnalist da l'onn. Quai titel è dotà cun 25'000 francs.
Ils victurs e las victuras
|Categoria||Tgi||Tema|
|Text||Sylvia Revello, Boris Busslinger , Célia Héron – gasetta Le Temps||Rapport davart las mulestas sexualas tar radio e televisiun da la Svizra franzosa RTS.|
|Audio||Simon Meyer, Katharina Bracher, This Wachter – NZZ am Sonntag||La carriera da la politicra turitgaisa Ursula Koch.|
|Online||Valentin Felber, Sylke Gruhnwald, Dil Alfrose Jahan, Benedict Wermter, Christian Zeier – pagina d'internet www.reflekt.ch||Reportascha davart la miseria en il Bangladesch cura ch'ils gronds concerns da textil han stonrà massa lavurs pervi da la pandemia da corona.|
|Local||Julian Witschi, Catherine Boss, Marius Aschwanden – Berner Zeitung||Rapport / retschertgas davart il rument toxic dismess illegalmain sin ina deponia che ha lura tranter auter chaschunà la mort da pèschs en il Blausee.|
|Foto||Sarah Carp – fotografa da l'onn per la gasetta Le matin dimanche||Fotografias da muments a chasa durant il lockdown dal mars ed avrigl cura ch'i aveva num per tuts da star a chasa.|
|Video||Andrea Levorato, Leila Galfetti, Philippe Blanc, Gaetano Agueci – RSI LA1||Film davart il cumenzament e l'andament da la pandemia da corona en il Tessin.|